Document ID: 32009D0146

SKLEP KOMISIJE
z dne 19. februarja 2009
o imenovanju članov in svetovalcev znanstvenih odborov in Skupine iz Sklepa 2008/721/ES
(2009/146/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Komisije 2008/721/ES z dne 5. septembra 2008 o vzpostavitvi svetovalne strukture znanstvenih odborov in strokovnjakov na področju varstva potrošnikov, javnega zdravja in okolja ter razveljavitvi Sklepa 2004/210/ES (1) in zlasti členov 3 in 4 Sklepa,
ob upoštevanju naslednjega:
(1)
S Sklepom 2008/721/ES je Komisija ustanovila tri znanstvene odbore, in sicer za varstvo potrošnikov (ZOVP), za zdravstvena in okoljska tveganja (ZOZOT) in za nastajajoča in na novo ugotovljena zdravstvena tveganja (ZONNUZT), ter Skupino znanstvenih svetovalcev za oceno tveganja (v nadaljnjem besedilu „Skupina“) na področju varstva potrošnikov, javnega zdravja in okolja.
(2)
ZOVP, ZOZOT in ZONNUZT imajo vsak po največ 17 članov, število znanstvenih svetovalcev v Skupini pa vsakokrat določi Komisija glede na svoje potrebe po znanstvenem svetovanju. Zaradi ustreznega zajetja široke palete znanstvenih vprašanj, za katera se načrtuje posvetovanje z znanstvenimi odbori med njihovim mandatom, je primerno, da se določi, da ima vsak znanstveni odbor po 17 članov in da ima Skupina 189 znanstvenih svetovalcev.
(3)
V skladu s členoma 3(4) in 4(2) Sklepa 2008/721/ES je bil objavljen poziv za prijavo interesa, ki določa tudi merila za izbor in ocenjevalni postopek, kar je privedlo do seznamov primernih kandidatov, izmed katerih Komisija imenuje člane znanstvenih odborov in znanstvene svetovalce Skupine.
(4)
V skladu s členom 3(2) Sklepa 2008/721/ES so bili člani odborov izbrani na podlagi njihovega strokovnega znanja ter skladno s tem zemljepisne porazdelitve, ki odraža raznovrstnost znanstvenih problemov in pristopov, zlasti v Evropi, svetovalci pa so bili izbrani v skladu s členom 4(1) istega sklepa ob upoštevanju cilja vključitve kar največjega števila disciplin -
SKLENILA:
Edini člen
Določi se, da ima vsak izmed treh znanstvenih odborov, ustanovljenih s Sklepom 2008/721/ES, 17 članov. Strokovnjaki iz Priloge I k temu sklepu se imenujejo za člane navedenih odborov.
Določeno je, da ima Skupina 189 znanstvenih svetovalcev, strokovnjaki iz Priloge II k temu sklepu pa se imenujejo za znanstvene svetovalce za oceno tveganja za Skupino, ustanovljeno s Sklepom 2008/721/ES.
V Bruslju, 19. februarja 2009

Labels: 0
3
15
20